ഇന്‍സാറ്റ് - വിക്കിപീഡിയ

# ഇന്‍സാറ്റ്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഇന്‍സാറ്റ്-1B
ഇന്‍സാറ്റ് 2-E എടുത്ത ചിത്രം
ജി.എസ്.എല്‍.വി ഉപഗ്രഹവാഹിനി. ഇന്‍സാറ്റ് പരമ്പരയിലെ ഉപഗ്രഹങ്ങളെ ഭ്രമണപഥത്തിലെത്തിക്കാന്‍ മിക്കവാറും ഉപയോഗിക്കാറുള്ള ഉപഗ്രഹവാഹിനിയാണിത്.

ഭാരതത്തിന്റെ ആശയവിനിമയ സംവിധാനങ്ങള്‍ക്കും, കാലാവസ്ഥാ നിരീക്ഷണത്തിനും മറ്റുമായി ഇസ്രോ വിക്ഷേപിച്ചിട്ടുള്ള വിവിധോദ്ദേശ ഭൂസ്ഥിര ഉപഗ്രഹങ്ങളുടെ പരമ്പരയാണ് ഇന്‍സാറ്റ്എന്നറിയപ്പെടുന്നത് . Indian National Satellite System (ഇന്ത്യന്‍ ദേശീയ ഉപഗ്രഹ സംവിധാനം) എന്നതിന്റെ ചുരുക്കപ്പേരാണ് ഇന്‍സാ‍റ്റ് (ആംഗലേയം:INSAT). 1983ല്‍ കമ്മീഷന്‍ ചെയ്യപ്പെട്ട ഇന്‍സാറ്റ് പരമ്പരയാണ് ഏഷ്യാ-പസിഫിക് മേഖലയിലെ ഏറ്റവും വലിയ സ്വദേശീയ വാര്‍ത്താവിനിമയ ശൃംഖല. ഈ പരമ്പരയിലെ ഇപ്പോഴും പ്രവര്‍ത്തിച്ചുകൊണ്ടിരിക്കുന്ന ഉപഗ്രഹങ്ങള്‍ ഇന്‍സാറ്റ്-2E, ഇന്‍സാറ്റ്-3A, ഇന്‍സാറ്റ്-3B, ഇന്‍സാറ്റ്-3C, ഇന്‍സാറ്റ്-3E, കല്പന-1 (മെറ്റ്സാറ്റ്), ജിസാറ്റ്-2, എഡ്യൂസാറ്റ് (ജിസാറ്റ്-3) ഇന്‍സാറ്റ്-4A എന്നിവയാണ്. ഇന്‍സാറ്റ് പരമ്പരയിലെ ഉപഗ്രഹങ്ങള്‍ ടെലിവിഷന്‍ ചാനലുകള്‍ക്കും മറ്റു വാര്‍ത്താവിനിമയ ഉപാധികള്‍ക്കുമായി അനവധി ട്രാന്‍സ്പോണ്ടറുകള്‍(Transponder) (ഏകദേശം 150-ഓളം) വീവിധ ബാന്‍ഡുകളിലായി(സി, കെ.യു, എക്സ്റ്റന്‍ഡഡ് സി, എസ്) നല്‍കുന്നുണ്ട്. ഈ പരമ്പരയിലെ ചില ഉപഗ്രഹങ്ങളില്‍ കാലാവസ്ഥാ പഠനങ്ങള്‍ക്കായി ഹൈ റെസല്യൂഷന്‍ റേഡിയോമീറ്റര്‍, സിസിഡി കാമറകള്‍ തുടങ്ങിയ ആധുനിക ഉപകരണങ്ങളും ഘടിപ്പിച്ചിട്ടുണ്ട്.ഈ ഉപഗ്രഹങ്ങളില്‍ ദക്ഷിണേഷ്യാ-ഇന്ത്യന്‍ മഹാസമുദ്ര മേഖലയില്‍ അപകടത്തില്‍ പെടുന്ന കപ്പലുകളില്‍നിന്നും മറ്റുമുള്ള സിഗ്നലുകള്‍ സ്വീകരിക്കാനായുള്ള ട്രാന്‍സ്പോണ്ടറുകളുമുണ്ട്. കോസ്പാസ്-സര്‍സാറ്റ് പദ്ധതിയിലെ അംഗമായ ഇസ്രോ ഈ ഉപഗ്രഹങ്ങളുടെ സഹായത്താല്‍ അപകടത്തില്‍ പെട്ട കപ്പലുകളെയും മറ്റും കണ്ടുപിടിക്കാനും രക്ഷാനടപടികള്‍ കൈക്കൊള്ളാനും സഹായിക്കാറുണ്ട്.

## [തിരുത്തുക] ഇന്‍സാറ്റ് നാഴികക്കല്ലുകള്‍

- ഇന്‍സാറ്റ് 1 പരമ്പര
  - 1A ഏപ്രില്‍ 10, 1982
  - 1B ഓഗസ്റ്റ് 30, 1983
  - 1C ജൂലൈ 21, 1988
  - 1D ജൂണ്‍ 12, 1990
- ഇന്‍സാറ്റ് 2 പരമ്പര
  - 2A ജൂലൈ 10, 1992
  - 2B ജൂലൈ 23, 1993
  - 2C ഡിസംബര്‍ 7, 1995
  - 2D ജൂണ്‍ 4, 1997
    - 2DT ARABSAT-1C എന്ന ഉപഗ്രഹം ഏറ്റെടുത്ത് ഇന്‍സാറ്റ്-2DT എന്നു പുനര്‍നാമകരണം ചെയ്തു
  - 2E ഏപ്രില്‍ 3, 1999
- ഇന്‍സാറ്റ് 3 പരമ്പര
  - 3A ഏപ്രില്‍ 10, 2003
  - 3B മാര്‍ച്ച് 22, 2000
  - 3C ജനുവരി 24, 2002
  - 3E സെപ്റ്റംബര്‍ 28, 2003
- ഇന്‍സാറ്റ് 4 പരമ്പര
  - 4A ഡിസംബര്‍ 22, 2005 (ചിത്രവും കൂടുതല്‍ വിവരങ്ങളും)
  - 4B (വിക്ഷേപണത്തിനായി കാത്തിരിക്കുന്നു)
  - 4C (വിക്ഷേപണം പരാജയപ്പെട്ടു)
  - 4D (പകരക്കാരന്‍)
  - 4E
  - 4F
  - 4G/GSAT-8

Retrieved from "http://ml.wikipedia.org../../../%E0%B4%87/%E0%B4%A8/%E0%B5%8D/%E0%B4%87%E0%B4%A8%E0%B5%8D%E2%80%8D%E0%B4%B8%E0%B4%BE%E0%B4%B1%E0%B5%8D%E0%B4%B1%E0%B5%8D.html"

സൂചിക: ഇന്ത്യന്‍ ബഹിരാകാശ പദ്ധതികള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- ಕನ್ನಡ
- English